ฮีโร่ 1000 รัก

ฮีโร่ 1000 รัก เป็นชื่อละครโทรทัศน์ของบริษัท เอ็กแซ็กท์ จำกัด และ บริษัท ซีเนริโอ จำกัด บทโทรทัศน์ โอฬาร์กร ควบคุมบทโทรทัศน์ นิพนธ์ ผิวเณร กำกับการแสดงโดย ฉัตรชัย สุรสิทธิ์ ออกอากาศทุกวันจันทร์ ถึง วันพฤหัสบดี เวลา 20.20 น. ทางสถานีวิทยุโทรทัศน์กองทัพบกช่อง 5 ออกอากาศครั้งแรกเมื่อวันที่ 17 มิถุนายน และจนถึงวันที่ 30 กรกฎาคม พ.ศ. 2552 มีจำนวนทั้งหมด 26 ตอน
เนื้อเรื่อง.
เมื่อโครงการสร้างมนุษย์ฮีโร่ สายพันธุ์ครึ่งมนุษย์ครึ่งหุ่นยนต์เพื่อใช้ในการกู้วินาศภัยถูกคณะกรรมการแห่งชาติระงับไว้เพราะขัดต่อหลักมนุษยธรรม คงเดช หนึ่งในทีมนักวิทยาศาสตร์ ไม่ยอมแพ้และแย่งชิงเทคโนโลยีออกไป ระหว่างการแย่งชิงนั้น ลูกชายสองคนของคงเดชเข้ามาเกี่ยวข้องจนได้รับบาดเจ็บสาหัส เด็กชายทั้งสองถูกแพทย์หญิงเพวา (นุสบา ปุณณกันต์) ช่วยชีวิตไว้โดยการเปลี่ยนให้เป็นฮีโร่ ผู้มีพลังทุกด้านเหนือมนุษย์ 
แทน (ดิว-อลงกรณ์ ต้นหนองดู่) และไท (ต้น-ชยธร เศรษฐจินดา) ถูกเลี้ยงดูมาโดยเพวา ความลับเรื่องการกลายพันธุ์ของทั้งคู่ถูกเก็บซ่อนไว้ จนกระทั่งถึงวันที่พี่น้องต้องแตกคอเพราะรักผู้หญิงคนเดียวกัน ไทหันไปเข้าร่วมกับฟาโรห์ (อนุวัฒน์ นิวาตวงศ์) ผู้นำแห่งอาณาจักรใต้ดินผู้ต้องการยึดครองสาธารณรัฐนิวเอเชียและมีแผนจะเปลี่ยนทุกคนให้เป็นกองทัพหุ่นยนต์ เขาร่วมกับทีมหุ่นสังหารออกปฏิบัติภารกิจชั่วเพื่อฟาโรห์ โดยมีพี่ชายของตัวเองเป็นฝ่ายศัตรู 
สงครามเริ่มรุนแรงขึ้นเมื่อแทนต้องร่วมมือกับกองกำลังรักษาความมั่นคงแห่งชาติเพื่อหยุดยั้งน้องชายตัวเอง ศึกสายเลือดดำเนินไปอย่างดุเดือดท่ามกลางความแค้น อำนาจ ความรัก และความตายของเพวา ผู้เป็นแม่ที่ต้องการหยุดลูกชายทั้งสอง ความตายของเพวานำไปสู่การไขปริศนาในตัวฟาโรห์ เมื่อไทรู้ว่า ฟาโรห์คือคงเดช พ่อที่แท้จริง ไทตัดสินใจออกจากอาณาจักรฟาโรห์เพื่อร่วมมือกับแทนหยุดยั้งสงครามระหว่างมนุษย์กับหุ่นยนต์ สุดท้ายแทนกับไทจะร่วมมือกันหยุดยั้งสงครามระหว่างมนุษย์กับหุ่นยนต์ได้หรือไม่?
พี่ชายของไท และเป็นลูกชายคนโตของคงเดช เป็นคนจิตใจดี ชอบช่วยเหลือผู้คน แต่มีจุดอ่อนเพียงหนึ่งเดียวคือ เขาเป็นโรคหัวใจมาตั้งแต่กำเนิดซึ่งแม้แต่นาโนแมชชีนไม่สามารถรักษาได้ ทำให้เขาไม่สามารถมีความรักหรือแสดงอารมณ์ได้อย่างเต็มที่ โดยลึก ๆ แทนอยากมีความรักอย่างปกติชนจึงพยายามเอาชนะโรคร้ายด้วยวิธีต่าง ๆ
หลังจากเลดี้ถูกกำจัดไปแล้วนั้นแทนได้รับผ่าตัดแลกเปลี่ยนหัวใจของไทหลังจากไทมอบหัวใจให้กับ ศจ.วิทย์ ก่อนที่จะสละชีวิตไปในที่สุด
น้องชายของแทน และเป็นลูกคนสุดท้องของคงเดช มีนิสัยทะเยอทะยาน ขี้เล่น เฮฮาแบบวัยรุ่นทั่วไป อยากเอาชนะพี่ชายของตน แอบชอบรุ้งอย่างเปิดเผย ต่อมาได้ถูกคนของฟาโรห์จับตัวหลังจากที่ไทฆ่าตัวตายเนี่องจากรุ้งไม่ได้รักไททำให้ไทกระโดดอยู่บนสะพานเพื่อทำการล้างสมองเป็นฮีโร่สังหารในชื่อว่า ฮันเตอร์ โดยอุปนิสัยนั้นมีความแค้นต่อแทนและไม่มีความรักเหมือนเมื่อก่อนแต่ด้วยความช่วยเหลือของแคททำให้ความทรงจำของเขากลับมาพร้อมกับความรักที่มีต่อแคท
หลังได้กลับเป็นไทเหมือนเดิมจากการช่วยเหลือของแทนทว่าไทได้สละชีวิตโดยการล่อให้เลดี้เข้าไปในพายุพร้อมกับหัวใจของฟาโรห์และชดใช้ความผิดในการกระทำที่ไทก่อกรรมขึ้นมา
อาจารย์สอนดนตรี ผู้ที่ทำให้แทนและไทหลงรักจนเกิดเหตุศึกชิงนางขึ้นมา หลงรักแทนตั้งแต่แรกพบ
พ่อของรุ้งเป็นตำรวจของนิวเอเชีย
ที่ปรึกษาของเพวา มักคอยให้คำแนะนำเกี่ยวกับปัญหาเกิดขึ้นในตัวของแทนและไทในเวลาที่เพวาไม่สามารถหาคำตอบได้
เป็นคนรักคนแรกของคงเดช (ต่อมาคงเดชถูกทางบ้านจับแต่งงานกับผู้หญิงอื่น) เป็นผู้ช่วยชีวิตแทนและไทจากอุบัติเหตุการสร้างฮีโร่โปรเจกต์ของคงเดช และเป็นผู้ผ่าตัดร่างแทนและไทให้กลายเป็นฮีโร่ตั้งแต่ยังเล็ก ๆ เนื่องจากเพื่อป้องกันไม่ให้คงเดชใช้ลูก ๆ ของเขาไปเป็นเครื่องมือทำลายล้าง
ผู้นำประเทศของนิวเอเชียเคยเป็นเพื่อนสนิทของคงเดชในช่วงโครงการผลิตฮีโร่ครึ่งมนุษย์ครึ่งหุ่นยนต์ และเป็นพ่อของแคท/พลอย
คนรับใช้ในบ้านของแทนและไท
นักวิทยาศาสตร์ในโครงการผลิตฮีโร่จักรกลครึ่งมนุษย์ ในอดีตเป็นคนรักกับ พญ.เพวา แต่ได้ถูกทางบ้านจับแต่งงานกับผู้หญิงอื่นจนมีลูก 2 คน คือ แทนและไท ต่อมาภายหลังจากได้ขโมยเทคโนโลยีในการสร้างฮีโร่จักรกลครึ่งมนุษย์ทำให้เขาตั้งตนเป็นผู้นำของโรโบติกา และมีความต้องการที่จะยึดครองโลกโดยเปลี่ยนมนุษย์ให้กลายเป็นฮีโร่สังหาร
ฟาโรห์เคยเสียชีวิตเนื่องจากการระเบิดของโรโบติกา แต่ฟาโรห์ก็คืนชีพอีกครั้งด้วยการใช้พลังของไทและต้องการให้ ปธน.ไพศาล ลาออกและยึดครองโลกแต่ภายหลังที่พลังฮีโร่สูญสลายไปฟาโรห์ที่คืนชีพนั้นไกล้จะสิ้นชีวิตโดยต้องการจะชดใช้ความผิดที่กระทำเอาไว้และมอบหัวใจของฟาโรห์ให้กับเพวาก่อนที่จะระเบิดตัวเองไป
เลขาของฟาโรห์ จิตใจโหดร้ายและต้องการยึดครองโลกแทนที่ฟาโรห์ มีหน้าที่สั่งการณ์ให้ฮีโร่สังหารกำจัด แทนและไท โดยเลดี้นั้นมีพลังฮีโร่ในด้านใช้คลื่นแม่เหล็กไฟฟ้า
ในอดีตเลดี้ ได้รับการผ่าตัดให้เป็นฮีโร่สังหารเนื่องจากบาดเจ็บสาหัสจาการเป็นปฏิบัติหน้าที่ในฐานะตำรวจหญิง
ฮีโร่สังหารหนุ่มของฟาโรห์ มีความสามารถในการต่อสู้ด้วยอาวุธต่าง ๆ มักสวมแว่นเป็นเอกลักษณ์, ลีโอ คอยทำงานเป็นลูกน้องคนสนิทของเลดี้ โดยมีแผนการที่ต้องการยึดครองโลกพร้อมกับเลดี้
ลีโอแอบชอบแคทมาตั้งแต่ในฐานะฮีโร่สังหารแต่เมื่อเจอกับไท / ฮันเตอร์ นั้นลีโอจึงเป็นศัตรูหัวใจของไท
ฮีโร่สังหารหนุ่มของฟาโรห์ มีความสามารถในการต่อสู้ประเภทกังฟู โดยในอดีตนั้น ดราก้อน เคยเป็นนักกายกรรมจากเมืองจีนแต่เกิดอุบัติเหตุบางอย่างทำให้กลายเป็นคนสติฟั่นเฟือนและถูกจัดเป็นบุคคลจรจัดแต่ว่าถูกพวกแคทจับตัวไปและถูกดัดแปลงเป็นฮีโร่สังหารตัวที่ 5
ฮีโร่สังหารหนุ่มของฟาโรห์ มีความสามารถในการต่อสู้ด้วยพละกำลังมากกว่าใช้ความคิด โดยในอดีต แมมมอธ เคยเป็นนักกีฬามวยสากล ก่อนที่เขาจะได้รับการผ่าตัดเป็นจักรกลชีวะ
ฮีโร่สังหารสาวของฟาโรห์ มีความสามารถในการโจมตีทางอากาศและการต่อสู้ด้วยการเคลื่อนย้ายในพริบตา โดยปกติฟินิกซ์มักทำหน้าเป็นสายสืบให้กับองค์กรโดยใช้ความสามารถจากดวงตาของเธอสามารถสแกนบุคคลได้ในระดับหนึ่ง ต่อมาพินิกซ์ได้รับการพัฒนาข้อมูลด้านค้นหาบุคคลโดยค้นหาด้วยคลื่นความร้อนพิเศษ
ฮีโร่สังหารสาวของฟาโรห์ มีความสามารถในการโจมตีด้วยเขี้ยวเล็บ แอบชอบไทตั้งแต่แรกเห็น ภายหลังได้เป็นคนที่ช่วยเหลือให้ไทรอดพ้นจากฟาโรห์และกลายเป็นคนรักของไทในที่สุด
แคท ได้รับการผ่าตัดเป็นจักรกลชีวะ เนื่องจากตนเองเคยเกือบฆ่าตัวตายด้วยปัญหาส่วนตัว จนกระทั่งฟาโรห์ ได้ทำการช่วยเหลือและเปลี่ยนชีวิตให้กับเธอ
แคท มีความสัมพันธ์เกี่ยวข้องกับ ปธน.ไพศาล โดย ปธน.ไพศาล เป็นพ่อที่แท้จริงของเธอหลังจากได้คืนระบบกลับคืนมาทำให้แคทได้รู้ถึงความรักที่แท้จริงและเข้าใจกับพ่อของตนแต่ท้ายสุดกลับจบชีวิตจาการยิงของลีโอ